ยืนยันสถานเอกอัครราชทูตและสถานกงสุลใหญ่ไทยทั่วโลก ออก COE ให้ผู้ที่ประสงค์จะเดินทางจากต่างประเทศ เข้าร่วมโครงการภูเก็ตแซนด์บ็อกซ์
นายธานี แสงรัตน์ อธิบดีกรมสารนิเทศและโฆษกกระทรวงการต่างประเทศ ชี้แจงกรณีมีรายงานข่าวว่า กระทรวงการต่างประเทศออกเอกสารรับรองการเดินทางเข้าประเทศไทย หรือ COE ให้แก่นักท่องเที่ยวต่างชาติ ไม่ทันวันที่ 1 กรกฎาคม 2564 ที่จะใช้ประกอบการเดินทางไปจังหวัดภูเก็ต ภายใต้โครงการภูเก็ตแซนด์บ็อกซ์ ซึ่งเป็นวันเริ่มต้นโครงการ โดยยืนยันว่าตั้งแต่วันที่ 29 มิถุนายนที่ผ่านมา ซึ่งเป็นวันที่ประกาศคำสั่ง  ศบค. ระบุเงื่อนไขประกอบการอนุญาตให้ชาวต่างชาติเดินทางเข้าจังหวัดภูเก็ตตามโครงการภูเก็ตแซนด์บ็อกซ็ มีผลบังคับใช้สถานเอกอัครราชทูตและสถานกงสุลใหญ่ไทย ได้เริ่มออก COE ให้ผู้ที่ประสงค์จะเดินทางจากต่างประเทศเข้าจังหวัดภูเก็ต ตามโครงการดังกล่าวได้ทั้งหมดก่อนวันเดินทางทุกคน ยกเว้นกลุ่มที่เอกสารประกอบคำขอ  COE ไม่ครบถ้วนสมบูรณ์ตามเงื่อนไขที่กำหนด จึงทำให้ไม่สามารถออกเอกสาร COE ให้ได้ จนถึงวันที่ 1 กรฎาคม 2564 กระทรวงการต่างประเทศ ได้รับคำขอ COE  จำนวน 6,020 คน และได้อนุมัติแล้ว 3,034 คน แต่คำขอรับ COE บางคน (379 คน) ถูกปฏิเสธ เนื่องจากไม่เข้าหลักเกณฑ์ และขณะนี้มี COE ที่อยู่ในกระบวนการ 4,262 คน  ทั้งนี้ ระหว่างวันที่ 1 - 3 กรกฎาคม 2564 มีผู้ได้รับ COE ให้เดินทางเข้าภูเก็ต จำนวน 323 / 481 และ 279 คน ตามลำดับ